มีการใส่ถุงยางค่ะแล้วใส่ผิดรูดไม่ลงเลยเปลี่ยนด้านแล้วใส่ใหม่ แต่มีเพศสัมพันธ์แบบ ถูกันภายนอกไม่ได้มีการสอดใส่แต่อย่างใดจะมีโอกาสในการตั้งครรภ์มั้ยคะ ประจำเดือนก็ยังไม่ได้มาอาจจะเกิดเพราะความเครียดรึป่าวคะ
สวัสดีค่ะ การมีเพศสัมพันธ์กันแบบถูกันภายนอกไม่ได้มีการสอดใส่เลยนั้น แทบจะไม่มีโอกาสที่จะทำให้เกิดการตั้งครรภ์การที่ประจำเดือนไม่มาตามกำหนด มาช้ากว่า 35 วันจากรอบก่อน อาจมีสาเหตุอื่นๆนอกเหนือจากการตั้งครรภ์เช่นการมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแต่ควรยืนยันการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป